"Ringo"

"Ringo" er det tredje soloalbumet til Ringo Starr, gitt ut i 1973. Det er generelt sett på som Starrs beste og mest populære album og det er hans høyest-rangerte og bestselgende album i løpet av hans solokarriere. "Ringo" har et stort antall gjestestjerner, inkludert eks-bandkompiser fra The Beatles, noe som kom til å bli en «signatur» for Starr på mange av hans fremtidige soloalbum.

Historie
Etter utgivelsen av coveralbumet Sentimental Journey og country og western-coveralbumet Beaucoups of Blues, begge i 1970, spilte Starr bare inn, og ga ut, noen få singler i mellomtiden, blant annet «It Don't Come Easy» i 1971 og «Back Off Boogaloo» i 1972. Begge var store suksesser, men Starr takket nei til å følge opp med albuminnspillinger da han konsentrerte seg om sin skuespillerkarriere i denne perioden.

Starr bestemte seg for at tiden var inne for å starte innspillingen av – etter hans egen mening – sitt første ordentlige soloalbum i mars 1973, selv om han allerede hadde gitt ut to album. Siden han allerede hadde brukt Richard Perry til å arrangere en av sangene på Sentimental Journey, spurte Starr Perry om å produsere innspillingene.

Etter at Starr spurte alle musikervennene om å hjelpe han med det nye prosjektet, var responsen veldig positiv. De som tok del i innspillingene var Marc Bolan, medlemmer av The Band, Billy Preston, Klaus Voormann, Nicky Hopkins, Harry Nilsson og Jim Keltner. Ytterligere så dukket alle tre av hans tidligere bandkompiser (John Lennon, George Harrison og Paul McCartney) opp på albumet og komponerte musikk til "Ringo", og Starr, Lennon og Harrison spiller sammen (med Voormann og Preston) på den Lennon-skrevne sangen «I'm the Greatest». Ikke overraskende begynte rykter om en gjenforening av Beatles (den første av mange) å spre seg. Dette kom til å bli det nærmeste en Beatlesgjenforening fram til The Beatles Anthology prosjektet i 1995.

"Ringo" var en positiv opplevelse for Starr og alle involvert, og utgivelsen ble godt mottatt av kritikerne. "Ringo" var nummer 1 på albumlisten i Canada i 3 uker, nummer 7 i Storbritannia og nummer 2 i USA, hvor den solgte til platina. Singlene «Photograph» og Starrs cover av «You're Sixteen» gikk begge til nummer 1 i USA, mens den ble en Top 10-hit i Storbritannia.

"Ringo" ble remastered og gjenutgitt på CD i 1991 med tre bonusspor: Starrs debutsingle fra 1971 «It Don't Come Easy» og dens B-side «Early 1970», samt «Photograph»s B-side «Down and Out».

Sporliste
 «I'm the Greatest» (John Lennon) – 3:21
 Inneholder Starr, John Lennon på piano og harmonivokal, George Harrison på gitar, Klaus Voormann på bass og Billy Preston på orgel
 «Have You Seen My Baby» (Randy Newman) – 3:44
 Inneholder Marc Bolan på leadgitar og James Booker på piano
 Sporlisten på albumcoveret, såvel som på plateselskapet, ga sangen feil tittel, "Hold On."
 «Photograph» (George Harrison/Richard Starkey) – 3:56
 Inneholder George Harrison på gitar og harmonivokal
 «Sunshine Life for Me (Sail Away Raymond)» (George Harrison) – 2:45
 Inneholder medlemmer av The Band: Robbie Robertson på gitar, Levon Helm på mandolin, Rick Danko på fele og Garth Hudson på trekkspill, såvel som George Harrison på gitar og bakgrunnsvokal
 «You're Sixteen» (Bob Sherman/Dick Sherman) – 2:48
 Inneholder Paul McCartney på munnsaxsolo og Paul McCartney, Linda McCartney og Harry Nilsson på bakgrunnsvokal
 «Oh My My» (Vini Poncia/Richard Starkey) – 4:16
Inneholder Jimmy Calvert på gitar, Tom Scott på sax, Martha Reeves og Merry Clayton på bakgrunnsvokal, arrangert av Jim Horn
 «Step Lightly» (Richard Starkey) – 3:15
 Inneholder steppedansing av 'Richard Starkey, M.B.E.'''
 «Six O'Clock» (Paul McCartney) – 4:06
 Inneholder Paul McCartney på piano og synthesizer, såvel som bakgrunnsvokal av Linda McCartney og Klaus Voormann på bass-gitar «Devil Woman» (Vini Poncia/Richard Starkey) – 3:50
 Inneholder Richard Perry på bakgrunnsvokal og Tom Hensley på piano «You and Me (Babe)» (George Harrison/Mal Evans) – 4:59
 Inneholder George Harrison på gitar, arrangert av Jack Nitzche «It Don't Come Easy» (Richard Starkey) – 3:02
 Bonusspor på CD gjenutgivelsen fra 1991, originalt gitt ut som en single i 1971.
 «Early 1970» (Richard Starkey) – 2:20
 Bonusspor på CD gjenutgivelsen fra 1991, originalt gitt ut som B-side til "It Don't Come Easy" i 1971.
 «Down and Out» (Richard Starkey) – 3:04
 Bonusspor på CD gjenutgivelsen fra 1991, originalt gitt ut som B-side til "Photograph" i 1973.

Singler

Referanser

Litteratur
Harry Castleman & Walter J. Podrazik: All Together Now''. Ballantine Books. New York 1976. ISBN 9780345297945

Eksterne lenker
 
 JPGR's Ringo side

Musikkalbum fra 1973
Ringo Starr-album
Apple Records-album
Musikkalbum produsert av Richard Perry